**Ministru kabineta noteikumu projekta**

**“Grozījums Ministru kabineta 2014. gada 2. septembra noteikumos Nr. 530 “Dzelzceļa būvnoteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījums Ministru kabineta 2014. gada 2. septembra noteikumos Nr. 530 “Dzelzceļa būvnoteikumi”” (turpmāk – noteikumu projekts) izstrādāts, lai precizētu dzelzceļa būvniecības tiesisko regulējumu atbilstoši Eiropas standarta platuma 1435 mm dzelzceļa līnijas izbūves Rail Baltica koridorā caur Igauniju, Latviju un Lietuvu projekta (turpmāk – Rail Baltica vai Projekts) finansēšanas, plānošanas un būvniecības apsvērumiem, kā arī Rail Baltica dzelzceļa līnijas Savstarpējās izmantojamības tehniskās specifikācijas prasību nodrošināšanai. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Satiksmes ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rail Baltica ir Eiropas standarta platuma 1435mm Transeiropas transporta tīkla (TEN-T) Ziemeļjūras – Baltijas koridora transporta sistēmas daļa – jauna, ātrgaitas, elektrificēta, ar Eiropas Dzelzceļa satiksmes vadības sistēmu ERTMS aprīkota divceļu dzelzceļa līnija maršrutā no Tallinas līdz Lietuvas–Polijas robežai. Rail Baltica kopējās izmaksas tiek plānotas 5.8 miljardi EUR, kur Latvijas daļa saskaņā ar pašreizējiem aprēķiniem 1.9 miljardi EUR. Latvijas teritorijā ir paredzēts izbūvēt dzelzceļa līnijas infrastruktūru 265 km garumā, kā arī izveidot vairākus punktveida objektus, tostarp starptautiskās lidostas “Rīga” termināli, Rīgas Centrālās dzlezceļa stacijas un dzelzceļa tilta pārbūvi, kā arī Salaspils multimodālo kravu termināli. Līdz 2020.gadam Rail Baltica īstenošanas finansēšanai Latvija, Lietuva, Igaunija un kopuzņēmums RB Rail AS (turpmāk – RBR) no vienas puses un Eiropas Inovāciju un tīklu izpildaģentūra no otras puses ir noslēguši trīs finansēšanas līgumus, kuri cita starpā nosaka konkrētas Projekta aktivitātes, tām pieejamo finansējumu un finansējuma izlietošanas nosacījumus. Parakstīto finansēšanas līgumu kopapjoms paredz RBR un Baltijas valstīm investēt 819 855 833 EUR, kur 682 895 993 EUR ir EISI finansējums un 136 959 840 EUR ir valstu līdzfinansējums. Latvijas daļa ir attiecīgi 240 567 215 EUR EISI finansējums un 51 531 680 EUR valsts budžeta līdzfinansējumu. Rail Baltica īstenošanai pieejamais finansējums tiek piesaistīts caur kārtējiem Eiropas savienošanas instrumenta (turpmāk - CEF) projektu uzsaukumiem, kuriem Baltijas valstis un RBR iesniedz kopīgu projekta pieteikumu, norādot īstenojamās aktivitātes un finansējuma apjomu. Līdz ar to Rail Baltica finansējuma pieejamība veidojas pakāpeniski, un tā ir tieši saistīta ar CEF projektu uzsaukumu grafiku, un projektu atlases rezultātā Rail Baltica iedalīto finansējuma apjomu.Rail Baltica aktivitāšu īstenošanai paredzētais finansējums tiek piešķirts trīs Baltijas valstu atbildīgajām ministrijām (turpmāk – atbildīgās ministrijas) (Latvijā Satiksmes ministrija) un RBR. Atbildīgās ministrija katrā valstī ar atbilstošu valsts pārvaldes deleģējumu ir nodevušas sev piekritīgo aktivitāšu īstenošanas funkciju ieviešanas iestādēm (*Implementing body*) (Latvijā ieviešanas iestāde ir SIA “Eiropas dzelzceļa līnijas”). Lai noteiktu atbildības sadalījumu par Rail Baltica aktivitāšu ieviešanu, 2016.gada 30.septembrī RBR, atbildīgās ministrijas un ieviešanas iestādes noslēdza nolīgumu “Par līgumu slēgšanas shēmu” (turpmāk – Nolīgums), kurš nosaka, ka pilnas un optimālas savstarpējās izmantojamības nodrošināšanai kopuzņēmums RBR būs atbildīgs par to infrastruktūras elementu un pētījumu, plānu un projektu iepirkšanu, kuriem ir vispārējs pielietojums vai kuri ir nepieciešami visai Rail Baltica infrastruktūrai. Nolīguma dalībnieki vienojās veikt centralizētos iepirkumus un noteikt RBR par centralizēto iepirkumu institūciju. Nolīguma 4.1.1.punkts nosaka preču piegādes, pakalpojumus un darbus, kurus paredzēts iepirkt centralizēti caur RBR kā iepirkuma iestādi: dzelzceļa aprīkojums (Kontroles-vadības un signalizēšanas apakšsistēma (tostarp Eiropas Dzelzceļa satiksmes vadības sistēma ERTMS), Energoapgādes apakšsistēma (tostarp pārvaldības centru un apakšstacijas), svarīgāko izejmateriālu un komponenšu piegādes (piemēram, dzelzceļa sliedes, gulšņi ar stiprinājumiem un balasts). Iepērkot svarīgākos dzelzceļa infrastruktūras izejmateriālus un komponentes, kā arī apakšsistēmas elementus RBR veiktos konsolidētos iepirkumos, tiks nodrošināta gan pilnīga pārrobežu sistēmu savstarpēja savietojamība, gan ietaupījums, kuru sniedz mēroga ekonomija. Atbilstoši Nolīgumā ietvertajam atbildības sadalījumam dzelzceļa apakšbūves un citu dzelzceļa inženierbūvju, tostarp punktveida objektu būvniecība, ir atbildīgo ministriju (Latvijā – Satiksmes ministrija) un to deleģēto ieviešanas iestāžu (Latvijā – SIA “Eiropas dzelzceļa līnijas”) atbildība.Ņemot vērā Rail Baltica finansējuma piešķiršanas kārtību atbilstoši CEF projektu pieteikumu uzsaukumiem un Nolīgumā noteikto atbildības sadalījumu starp atbildīgajām iestādēm par aktivitātēm un līgumiem pilnībā pabeigtas dzelzceļa būves īstenošanai, dzelzceļa līnijas Rail Baltica būvniecība ir paredzēta divos etapos. Pirmajā etapā tiks uzbūvētas līnijas Rail Baltica dzelzceļa infrastruktūras apakšbūves - zemes klātne, tilti, ceļa pārvadi, estakādes, tuneļi, viadukti un galerijas bez dzelzceļa virsbūves (sliežu ceļiem), kontakttīkla un vilcienu vadības sistēmām. Līdz ar līnijas Rail Baltica apakšbūvi ir paredzēts izbūvēt arī pārējo dzelzceļa infrastruktūru (stacijas, ūdens novadīšanas ietaises, komunikāciju kanālus, atbalsta sienas vai aizsargsienas, caurtekas, tehnoloģiskos ceļus utml.) un citas būves, kas šķēros līnijas Rail Baltica dzelzceļa zemes nodalījuma joslu - 1520 mm platuma dzelzceļa infrastruktūru, autoceļu, ielu, velo un gājēju ceļu infrastruktūru, enerģijas, gāzes un ūdens pārvades būves utml. Līnijas Rail Baltica dzelzceļa infrastruktūras apakšbūve ir paredzēta kā vienota būvkonstrukcija ar citām būvēm, piemēram, dzelzceļa tilts ar veloceļu, tranportbūvju tuneļi dzelzceļa zemes klātnē. Savukārt otrajā etapā Igaunijas, Latvijas un Lietuvas teritorijā uz jau esošajām dzelzceļa apakšbūvēm vienlaikus tiks uzbūvētas Rail Baltica dzelzceļa virsbūve (sliežu ceļi), kontakttīkls un vilcienu vadības sistēmas. Pirmajā etapā būvniecība ir paredzēta pa atsevišķiem līnijas Rail Baltica posmiem, saņemot par to būvatļaujas Ministru kabineta 2014. gada 2. septembra noteikumos Nr. 530 “Dzelzceļa būvnoteikumi” paredzētajā kārtībā. Šo posmu būvprojekti ietvers gan dzelzceļa apakšbūvi, gan virsbūvi (sliežu ceļus) un kontakttīklu, jo projektējamo būvkonstrukciju slodzēm ir jābūt aprēķinātām visai dzelzceļa būvei kopumā. Šajos būvprojektos dzelzceļa apakšbūves un virsbūves būvdarbu veikšana būs paredzēta atsevišķos etapos, starp kuriem ir paredzama vairāku gadu starpība (līdz pat 3-4 gadiem). Saskaņā ar Ministru kabineta 2014. gada 19. augusta noteikumu Nr. 500 "Vispārīgie būvnoteikumi" (turpmāk – vispārīgie būvnoteikumi) 2.6. punktā noteikto būves kārta ir būvprojektā noteikta atsevišķa būve vai būves daļa ar nepieciešamajiem inženiertīkliem un ārtelpas labiekārtojumu, kuru var ekspluatēt neatkarīgi no citām būves daļām. Šobrīd būvprojektā dzelzceļa apakšbūves un virsbūves būvdarbu etapus nevar norādīt kā atsevišķas būves kārtas, jo dzelzceļa apakšbūvi bez virsbūves nevar ekspluatēt. Līdz ar to pēc dzelzceļa apakšbūves būvdarbu pabeigšanas vairākus gadus nevarēs pieņemt ekspluatācijā ar šo apakšbūvi vienotā būvkonstrukcijā esošās citas būves. Atbilstoši konsultācijām starp Rail Baltica īstenošanā iesaistītajām institūcijām (Satiksmes ministriju, SIA “Eiropas dzelzceļa līnijas” un RBR) un Valsts dzelzceļa tehnisko inspekciju no vienas puses un Ekonomikas ministriju un Valsts būvniecības kontroles biroju no otras puses tika panākta vienošanās par risinājumu, ka Satiksmes ministrija sagatavo grozījumus Ministru kabineta 2014.gada 2.septembra noteikumos Nr. 530 "Dzelzceļa būvnoteikumi", kuros tiktu noteikta dzelzceļa būves kārtas definīcija, kas novērstu minētās problēmas.Projekts paredz noteikt dzelzceļa būves kārtas definējumu, kas papildus vispārējo būvnoteikumu noteiktajam par dzelzceļa būves kārtu nosaka arī dzelzceļa apakšbūvi, kas ir pabeigta dzelzceļa virsbūves izbūvei, un ar to saistīto pabeigto būvi. |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projektu ir izstrādājusi Satiksmes ministrija, konsultējoties ar Ekonomikas ministriju, Valsts dzelzceļa tehnisko inspekciju, SIA “Eiropas dzelzceļa līnijas” un RB Rail AS. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Plānotais tiesiskais regulējums ietekmēs visus dzelzceļa infrastruktūras objektu būvniecības procesa dalībniekus, būvvaldes un institūcijas, kuras pilda būvvaldes funkcijas, valsts un pašvaldību institūcijas un ārējo inženiertīklu īpašniekus vai valdītājus, kuri izdod tehniskos vai īpašos noteikumus. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskā regulējuma izmaiņas ir nepieciešamas, lai Latvijā varētu veikt normatīvajiem aktiem atbilstošu Rail Baltica infrastruktūras būvniecību. Atbilstoši aprēķiniem Rail Baltica īstenošanai Latvijas teritorijā ir nepieciešami 1.9 miljardi EUR, no kuriem būtisku daļu, veicot piegādes un sniedzot pakalpojumus, saņems Latvijas nodokļu maksātāji. Pēc Projekta īstenošanas Rail Baltica dzelzceļa līnija nodrošinās ātrus un videi draudzīgus pasažieru un kravu pārvadājumus Baltijas valstīs, kā arī tālāk Eiropas Savienībā caur Poliju. Līdz ar to gan Projekta īstenošanas laikā, gan pēc Projekta pabeigšanas Rail Baltica ietekme uz tautsaimniecību būs pozitīva.Tiesiskā regulējuma izmaiņas samazinās administratīvo slogu, jo tās atvieglos Rail Baltica būvniecības procesa uzraudzību, kuru varēs sadalīt loģiskās būves kārtās, kas atbilsts dzelzceļa specifikai un būves kompleksajam raksturam. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
|  **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par sabiedrības līdzdalības iespējām noteikumu projekta izstrādes posmā tika ievietots Satiksmes ministrijas tīmekļa vietnē [www.sam.gov.lv](http://www.sam.gov.lv) un Ministru kabineta tīmekļa vietnē [www.mk.gov.lv](http://www.mk.gov.lv) 2020. gada 26. maijā. |
| 2. | Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika sniegta iespēja rakstiski sniegt viedokli par noteikumu projektu tā izstrādes posmā. |
| 3. | Sabiedrības līdzdalības rezultāti | Iebildumi vai priekšlikumi netika sniegti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts dzelzceļa tehniskā inspekcija, Būvniecības valsts kontroles birojs |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekta izpildes rezultātā nav paredzēta jaunu institūciju izveide vai esošo institūciju likvidācija vai reorganizācija. |
| 3. |  Cita informācija | Nav. |

Satiksmes ministrs T. Linkaits

Vīza: valsts sekretāre I. Stepanova

Eņģelis, 67028229

Karlis.Engelis@sam.gov.lv